ລາວ​ຈ່າຍ​ເງິນ​ໄປຫຼາຍ​ກວ່າ 215 ລ້ານ​ໂດ​ລາແລ້ວ ​ເພື່ອຈັດ​ກອງ​ປະຊຸມ ASEM ຄັ້ງ​ທີ 9
ທາງ​ການ​ລາວ​ໃຊ້​ຈ່າຍ​ເງິນ​ ​ໄປຫຼາຍ​ກວ່າ 215 ລ້ານ​ໂດ​ລາ ​ເພື່ອ​ຕຽມການ​ເປັນ​ເຈົ້າພາບ ​ຈັດ​ກອງ​ປະຊຸມ ASEM ຄັ້ງ​ທີ່ 9.​
ທ່ານອາລຸນແກ້ວ ກິດຕິຄຸນ ລັດຖະມົນຕີຊ່ວຍວ່າການຕ່າງປະ ເທດໄດ້ ຖະແຫຼງຢືນຢັນວ່າ ການຕຽມພ້ອມໃນສ່ວນຄະນະອະນຸ ກໍາມະການກອງເລຂານຸການ ເພື່ອຮອງຮັບກອງປະຊຸມສຸດຍອດ ຜູ້ນໍາເອເຊຍ-ຢູໂຣບຄັ້ງທີ 9 ທີ່ຈະມີຂຶ້ນຢ່າງເປັນທາງການໃນວັນ ທີ 5-6 ພະຈິກປີນີ້ ຢູ່ນະຄອນວຽງຈັນ ໄດ້ຄືບໜ້າໄປແລ້ວເຖິງ 90% ໃນຂະນະນີ້ ແລະໝັ້ນໃຈວ່າ ຈະສາມາດຕຽມຄວາມພ້ອມ ໄດ້ທັງ 100% ເພື່ອຮອງຮັບກອງປະຊຸມດັ່ງກ່າວໄດ້ຢ່າງແນ່ນອນ ການດໍາເນີນງານໃນຄວາມຮັບຜິດຊອບຂອງອະນຸກໍາມະການໃນ ໄລຍະທີ່ຜ່ານມານັ້ນ ກໍມີທັງການຈັດທໍາເຂັມຕິດໜ້າເອິກ ສໍາລັບ ປະມຸກລັດຜູ້ນໍາລັດຖະບານ ລັດຖະມົນຕີ ແລະເຈົ້າໜ້າທີ່ອາວຸໂສ ຂອງບັນດາປະເທດທີ່ເຂົ້າຮ່ວມໃນກອງປະຊຸມ ພ້ອມກັນນີ້ ກໍໄດ້ ຈັດທໍາບັດປະຈໍາຕົວສໍາລັບຜູ້ຊ່ວຍວຽກດ້ານຕ່າງໆ ເຊັ່ນ ເຈົ້າໜ້າ ທີ່ປ້ອງກັນຄວາມສະຫງົບ ນັກຂ່າວ ຄະນະຈັດຕັ້ງກອງປະຊຸມ ນາຍແພດ ພະນັກງານຮັບໃຊ້ ຄົນຂັບລົດ ບັດຕິດລົດ ແລະອື່ນໆ ກັບທັງຍັງໄດ້ສໍາເລັດການສ້າງເວັບໄຊ້ສໍາລັບກອງປະຊຸມເພື່ອໃຫ້ປະເທດສະມາຊິກສາມາດລົງທະບຽນອອນລາຍໄດ້ອີກດ້ວຍ ສ່ວນການກະກຽມຄວາມພ້ອມໃນດ້ານພື້ນຖານໂຄງລ່າງຕ່າງໆ ນັ້ນທາງການລາວກໍໄດ້ຈັດແບ່ງການດໍາເນີນງານອອກເປັນ 6 ພາກສ່ວນດ້ວຍກັນ ກໍຄືການກໍ່ສ້າງສູນການປະຊຸມນາໆ ຊາດ ຕັ້ງຢູ່ເທິງເນື້ອທີ່ກວ້າງ 7 ເຮັກຕ້າຢູ່ຫຼັກ 6 ຖະໜົນໄກສອນ ພົມ ວິຫານ ຊຶ່ງໄດ້ຮັບການຊ່ວຍເຫຼືອຈາກລັດຖະບານຈີນ ໃນມູນຄ່າລວມ 80 ລ້ານໂດລາ ກໍແມ່ນຂະຫຍາຍບ່ອນຈອດເຮືອບິນຢູ່ສະໜາມບິນວັດໄຕເພື່ອໃຫ້ສາມາດຮອງຮັບເຮືອບິນຂະໜາດໃຫຍ່ໄດ້ ເຖິງ 40 ລໍາ ພ້ອມດ້ວຍອຸບປະກອນຮັກສາຄວາມປອດໄພ ແລະສິ່ງອໍາ ນວຍຄວາມສະດວກຕ່າງໆຢ່າງຄົບຊຸດ ໂດຍເປັນການຊ່ວຍເຫຼືອຈາກລັດຖະບານຍີ່ປຸ່ນໃນມູນຄ່າ 1,246 ລ້ານເຢັນ ແລະກູ້ຢືມຈາກລັດຖະ ບານຈີນອີກຫຼາຍກວ່າ 37 ລ້ານໂດລາ ສ່ວນອີກ 4 ໂຄງການທີ່ເຫຼືອກໍປະກອບດ້ວຍການພັດທະນາປັບປຸງຖະໜົນ 21 ເສັ້ນທາງ ໃນເຂດນະຄອນວຽງຈັນ ການກໍ່ສ້າງເຮືອນຮັບແຂກຂອງຄະນະຜູ້ແທນ ASEM ດັ່ງທີ່ທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະມົນຕີຕ່າງປະເທດ ໄດ້ຖະແຫຼງ ຢືນຢັນວ່າ: ອິງຕາມລາຍງານລ່າສຸດຂອງກະຊວງຕ່າງປະເທດຂອງລາວ ກໍໄດ້ໃຫ້ ການຢືນຢັນວ່າຈະມີຜູ້ແທນຈາກ 35 ປະເທດເຂົ້າຮ່ວມກອງປະຊຸມ ASEM ຄັ້ງທີ່ 9 ຊຶ່ງໃນນີ້ກໍເປັນປະມຸກ 10 ທ່ານ ຜູ້ນໍາລັດຖະບານ 21 ທ່ານ ແລະລັດຖະມົນຕີອີກ 4 ທ່ານ ທັງນີ້ໂດຍ ASEM ມີສະມາຊິກທັງ ໝົດ 49 ປະເທດ ຊຶ່ງກໍໝາຍຄວາມວ່າມີຢູ່ເຖິງ 14 ປະເທດທີ່ບໍ່ເຂົ້າຮ່ວມ ກອງປະຊຸມຄັ້ງນີ້ ໂດຍເຊື່ອວ່າເປັນຍ້ອນບັນຫາວິກິດການໜີ້ສິນໃນສະຫະ ພາບຢູໂຣບນັ້ນເອງ